Document ID: /roh_data/filtered/fineweb-2-filterrobots_roh.jsonl.gz/44170

Per set milliavels pli spert ch'il Brit è numnadamain stà ses collega da squadra, il Finlandais Valtteri Bottas. Uschia sto Hamilton che ha gia set titels da campiun mundial anc spetgar sin ses proxim term impurtant da partir per la 100avla giada da l'emprim plaz en la cursa. Valterri Bottas po cun sia buna prestaziun da questa sonda far bun la il otgavel plaz da partenza e la ferma collisiun ch'el ha chaschuna en la cursa da l'ultima giada al Grond Premi ad Imola en l'Italia.
Ord la segunda retscha partan ils dus pilots da Red Bull, Max Verstappen e Sergio Perez. Betg tranter ils top diesch èn sa qualifitgads ils dus pilots da Alfa Romeo: Antonio Giovinazzi parta dal 12avel plaz, Kimi Räikkönen dal 15avel.